Британиа ду аԥыза-министр Борис Џьонсон ԥхьатәара ицара иазыԥшуп
15:25 07.07.2022 (ирҿыцуп: 15:30 07.07.2022)
© AFP 2022 / DANIEL LEAL-OLIVASБорис Джонсон
© AFP 2022 / DANIEL LEAL-OLIVAS
Британиа ду Аминистрцәа реилазаара аусзуҩцәа 50-ҩык рҟынӡа аԥыза-министр игәрагара ахьырцәыӡзи иусушьеи иахьрықәшаҳаҭми иахҟьаны зныкала рмаҵурақәа нрыжьит, уи инамаданы Џьонсон ԥхьатәара ацаразы азыҳәа ҟаиҵар акәхеит.
АҞӘА, ԥхынгәы 7 – Sputnik. Британиа ду аԥыза-министр Борис Џьонсон ԥхьатәара ицаразы изыҳәа аздырхиоит, абри атәы аанацҳауеит РИА Новости аҭыԥантәи АИХқәа рдыррақәа шьаҭас иҟаҵаны.
"Даунинг-стрит аҟынтә аофициал ҳәамҭа соуит. Аԥыза-министр Борис Џьонсон атәыла ауааԥсыра рахь ааԥхьара ҟаиҵоит. Иара изы ари ҵыхәтәоуп",- лҳәеит ишиашоу ицо аефир аҿы Sky News амҩаԥгаҩ.
Guardian аинформациала Џьонсон аиҳабыра рхадара ааныжьра дақәшаҳаҭуп, аха инапынҵақәа назыгӡо далырхаанӡа дыԥшыр иҭахуп.
Британиа ду Аминистрцәа реилазаара аусзуҩцәа 50-ҩык рҟынӡа аԥыза-министр игәрагара ахьырцәыӡзи иусушьеи иахьрықәшаҳаҭми иахҟьаны зныкала рмаҵурақәа нрыжьит, уи инамаданы Џьонсон ԥхьатәара ацаразы азыҳәа ҟаиҵар акәхеит.
Лаҵарамзазы аԥыза-министр Аконсервативтә партиаҿ агәрахамҵаратә ӡбамҭа апроцедура дахысит. Иҿагыланы рыбжьы рҭиит 148-ҩык, адгылара ирҭеит – 211-ҩык апартиа алахәылацәа.